ai4bharat/Pralekha huggingface dataset:
புதிய மற்றும் புதுப்பிக்கத்தக்க எரிசக்தி அமைச்சகம்
மத்திய மின் சக்தி, புதிய, புதுப்பிக்கக்கூடிய எரிசக்தி ஆற்றல் துறைகளின் அமைச்சர், ஏ ஆர் இ ஏ எஸ் அமைப்பின் ஆறாவது நிறுவன நாள் விழாவில் இணையதள நிகழ்ச்சி மூலம் பங்கேற்றுச் சிறப்பித்தார்.
மத்திய மின் சக்தி, புதிய, புதுப்பிக்கக்கூடிய எரிசக்தி ஆற்றல் துறைகளின் அமைச்சரும், மாநிலங்களின் புதுப்பிக்கக்கூடிய எரிசக்தி ஆற்றல் முகமைகள் அமைப்பின் அலுவல்சாரா புரவலருமான திரு ஆர் கே சிங், மாநிலங்களின் புதுப்பிக்கத்தக்க ஆற்றல் முகமைகளின் கூட்டமைப்பின்  ஆறாவது நிறுவன நாள் விழாவில் இணையதள நிகழ்ச்சி மூலமாக 27 ஆகஸ்ட் 2020 அன்று கலந்து கொண்டார். இந்த அமைப்பின் இணையதளத்தை www.areas.org.in தொடங்கி வைத்து, தொலைபேசிக் கையேட்டையும் வெளியிட்டார்.
புதுப்பிக்கக்கூடிய எரிசக்தி ஆற்றலின் வருங்காலம் குறித்துப் பேசிய திரு சிங், இன்றைய காலகட்டத்தில் புதுப்பிக்கக்கூடிய எரிசக்தி ஆற்றல் பொருளாதார ரீதியாக சாத்தியம் என்றும், சேமித்து வைப்பது தான் கடினம் என்றும் கூறினார். காலப்போக்கில் சேமித்து வைப்பதற்கான செலவு குறையும். இதற்கான தேவையை அதிகரித்து, மேலும் அதிக அளவில் உற்பத்தி வசதிகளை ஏற்படுத்துவதன் மூலம், சேமிப்பு விலைகளை நாம் குறைக்க முடியும். அது நடைபெற்று விட்டால் புதுப்பிக்கக்கூடிய எரிசக்தி ஆற்றலுக்கு மாறும் போக்கு விரிவடையும். மேலும் மேலும் அதிக அளவிலான வருங்காலத் திட்டங்கள் சேமிப்புடன் கூடியதாகவே இருக்கும்.
“சேமித்து வைக்கும் வசதிகளை ஊக்குவிப்பதற்காக 24 மணி நேரமும் புதுப்பிக்கக்கூடிய எரிசக்தி ஆற்றல் இருப்பதற்கான ஆர் பி ஓ ஒன்றை நான் திட்டமிட்டுள்ளேன். புதுப்பிக்கக்கூடிய எரிசக்தி ஆற்றல் மூலம் மின்சாரத்தைப் பயன்படுத்த வேண்டும் என்பது போன்ற விஷயங்களை எடுத்துக்கூறும் விதத்தில் விளம்பரத் தட்டிகள் வைத்தல்; வானொலி, தொலைக்காட்சி விளம்பரங்கள் அளித்தல் போன்ற தகவல் தொடர்புத் திட்டங்களை மாநிலங்களின் புதுப்பிக்கத்தக்க ஆற்றல் முகமைகளின் கூட்டமைப்பின் இயக்க அடிப்படையில் மேற்கொள்ள வேண்டும்” என்று அமைச்சர் கூறினார். மின்சாரத்துக்கு ஆகும் செலவினங்களைக் குறைப்பதோடு, சுற்றுச்சூழலுக்கும் இவை நன்மை பயக்கும் என்பது குறித்து மக்களுக்கு விழிப்புணர்வு ஏற்படுத்த வேண்டும். ஏ ஆர் இ ஏ எஸ். அமைப்பிற்கு இதற்காக அமைச்சகம் கூடுதல் நிதி அளிக்கும். புதுப்பிக்கக்கூடிய எரிசக்தி ஆற்றல் பிரிவு தொடர்பான பிரச்சினைகள் குறித்து விவாதத் தொடர்கள் நடத்த காலாண்டுக்கு ஒருமுறையாவது மாநிலங்களின் புதுப்பிக்கத்தக்க ஆற்றல் முகமைகளின் கூட்டமைப்பு ஏற்பாடு செய்ய வேண்டும் என்றும் அவற்றின் மூலம் புதுமையான தீர்வுகள் கிடைக்க வகை செய்ய வேண்டும் என்றும் அமைச்சர் கூறினார்.
(Visitor Counter : 222
குடியரசுத் தலைவர் செயலகம்
இந்திய இரயில்வே பணியில் தேர்வான அதிகாரிகள் குடியரசு தலைவருடன் சந்திப்பு
ரயில், சாலை, விமானம் மற்றும் நீர் போக்குவரத்து ஆகியவை முழுமையாக ஒழுங்கிணைப்புடன் கையாளப்பட வேண்டும் ஜனாதிபதி முர்மு தெரிவித்துள்ளார்.
இந்திய ரயில்வேயில் 213 பயிற்சியாளர்கள் ராஷ்டிரபதி பவன் கலாச்சார மையத்தில் இன்று  இந்திய ஜனாதிபதி ஸ்ரீமதி, திரௌபதி முர்முவை சந்தித்தனர்.
இந்திய ரயில்வே நாட்டின் உயிர்நாடி. எந்தவொரு வணிக நிறுவனத்தையும் போல் இல்லாமல் சாதாரண மக்களின் கனவுகளை மையமாக கொண்டுள்ளது. அதே நேரத்தில், நாடு தழுவிய இணைப்பு நாட்டின் பன்முகத்தன்மையைக் காட்டுகிறது. இந்திய இரயில்வே தனது சேவைகளை மேம்படுத்தி மக்களுக்கு மறக்கமுடியாத அனுபவங்களை வழங்குவதையும், இந்தியர்கள் மற்றும் வெளிநாடுகளில் இருந்து வருபவர்களுக்கு இந்த பன்பாட்டுத்தன்மை கொண்ட கலாச்சாரத்தை காணும் வாய்ப்பை வழங்குவதாக ஜனாதிபதி தெரிவித்துள்ளார்.
நாட்டின் சமூக பொருளாதார வளர்ச்சிக்கு தேவையான ஊக்கத்தை இந்த உட்கட்டமைப்பு வழங்வதாக ஜனாதிபதி தெரிவித்தார். பசுமைத் தொழில்நுட்பத்தைப் பயன்படுத்தி 'அமிர்த பாரத் ஸ்டேஷன்' திட்டத்தின் கீழ் ரயில் நிலையங்களை மறுவடிவமைப்பது மற்றும் உலகத் தரம் வாய்ந்த வசதிகளைச் சேர்த்தல், மற்றும் பொருளாதார முன்னேற்றத்திற்கு வலு சேர்க்கும் முயற்சியாகும் என்று தெரிவித்தார். நவீனமயமாக்கப்பட்ட பசுமையான இந்திய ரயில்வேயை உருவாக்குவதிலும், வளர்ந்த தேசத்தை உருவாக்குவதிலும் இளம் அதிகாரிகள் ஆக்கப்பூர்வமாக இருப்பார்கள் என்று அவர் நம்பிக்கை தெரிவித்தார்.
போக்குவரத்து சுற்றுச்சூழல் அமைப்பில் தேவையான திறன்கள், அறிவு மற்றும் நிபுணத்துவம் ஆகியவற்றைப் பெறுமாறு அதிகாரிகளுக்கு ஜனாதிபதி ஆலோசனை வழங்கினார். நாட்டிற்குள்ளும் மற்ற நாடுகளிலிருந்தும் சிறந்த நடைமுறைகளைப் படித்து பின்பற்ற வேண்டும் என்று அவர் தெரிவித்தார். இரயில், சாலை, விமானம் மற்றும் நீர் போக்குவரத்தை தனிமைப்படுத்தாமல் முழுமையான ஒருங்கிணைப்புடன் கையாள வேண்டும் என்றும், திறமையான பல்வகை போக்குவரத்து அமைப்பு நாட்டிற்குத் தேவை என்று அவர் கூறினார். ஆத்ம நிர்பார் மற்றும் வளர்ந்த தேசம் என்ற இலக்கை அடைவதற்கு இந்திய ரயில்வே அதிகாரிகளை மற்ற துறைகளின் அதிகாரிகளுடன் ஒருங்கிணைந்து பணியாற்றுமாறு அவர் கேட்டுக் கொண்டார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
புதிதாக நியமிக்கப்பட்டுள்ள மத்திய கண்காணிப்பு ஆணையர் திரு சுரேஷ் என் படேல், மத்திய அமைச்சர் டாக்டர் ஜிதேந்திர சிங்கை சந்தித்து அண்மை காலங்களில் வழக்குகளின் எண்ணிக்கை தொடர்ந்து குறைந்து வருவது பற்றி விளக்கினார்
புதிதாக நியமிக்கப்பட்டுள்ள மத்திய கண்காணிப்பு ஆணையர் திரு சுரேஷ் என் படேல், மத்திய பணியாளர் நலத்துறை இணையமைச்சர் டாக்டர் ஜிதேந்திர சிங்கை சந்தித்து அண்மை காலங்களில் வழக்குகளின் எண்ணிக்கை தொடர்ந்து குறைந்து வருவது பற்றி விளக்கினார். அவருடன், கண்காணிப்பு ஆணையர்கள் திரு அரவிந்த் குமார், திரு பிரவீன் குமார் ஸ்ரீவஸ்தவா ஆகியோரும் சந்தித்து மத்திய அரசு ஊழியர்களுக்கு எதிரான ஒழுங்குமுறை நடவடிக்கை உரிய நேரத்தில் மேற்கொள்ளப்பட்டது குறித்த விரிவான அறிக்கையையும் சமர்ப்பித்தார்கள்.
கடந்த 2018 ஆம் ஆண்டு டிசம்பர் மாதத்திற்கு முன்பாக 2,099 ஒழுங்கு நடவடிக்கைகள் குறித்த விவகாரங்கள் நிலுவையில் இருந்தது. 2020 ஆம் ஆண்டு ஆணையம் ஏற்பாடு செய்த சிறப்பு ஏற்பாடு மூலம் 30.06.2022 அன்று நிலவரப்படி அது 227-ஆகக் குறைந்துள்ளது என்று மத்திய கண்காணிப்பு ஆணையர் திரு படேல், டாக்டர். ஜிதேந்திர சிங்கிடம் தெரிவித்தார்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleseDetail.aspx?PRID=1850944
குடியரசுத் தலைவர் செயலகம்
ஒடிசாவின் புவனேஸ்வரில் உள்ள ஞானபிரபா இயக்கத்தின் நிறுவக தின விழாவில் குடியரசுத் தலைவர் பங்கேற்றார்
ஒடிசாவின் புவனேஸ்வரில் இன்று  ஞானபிரபா இயக்கத்தின் நிறுவக தின விழாவில் குடியரசுத் தலைவர் திருமதி திரௌபதி முர்மு பங்கேற்றார்.
இந்த விழாவில் கூடியிருந்தவர்களிடையே உரையாற்றிய குடியரசுத் தலைவர், தாய்மையின் சக்தி மற்றும் ஆற்றல் குறித்து விழிப்புணர்வு ஏற்படுத்துவதை நோக்கமாக கொண்டும், ஆரோக்கியமான மனித சமூகத்தை கட்டமைப்பதற்கும் உருவாக்கப்பட்ட ஞானபிரபா இயக்கத்தின் நிறுவக விழாவில் பங்கேற்பது குறித்து தாம் மகிழ்ச்சியடைவதாக கூறினார்.
மாதா, பிதா, குரு ஆகியோரை தெய்வமாக கருதுமாறு நமது முன்னோர்கள் நமக்கு கற்பித்திருக்கிறார்கள். இருப்பினும், இதனை நாம் பின்பற்றுகிறோமா என்பதும், பிள்ளைகள் தங்களின் பெற்றோர்களை கவனிக்கிறார்களா என்பதும் மிகப்பெரிய கேள்வியாக உள்ளது என்று அவர் குறிப்பிட்டார். வயது முதிர்ந்த பெற்றோர்கள் பற்றிய சோகமான செய்திகள் செய்தித்தாள்களில் அடிக்கடி இடம்பெறுவதை அவர் சுட்டிக்காட்டினார். பெற்றோர்களை கடவுள் என்று கூறுவதும், அவர்களின் உருவப்படங்களை வணங்குவது மட்டும் ஆன்மிகமாகாது. அவர்களை கவனித்துக்கொள்வதும், அவர்களுக்கு மதிப்பளிப்பதும் முக்கியமானது என்று குடியரசுத் தலைவர் கூறினார்.
பொருட்கள் மீதான விருப்பங்களும், எதிர்பார்ப்புகளும் அதிகரித்து வருவதால், நமது வாழ்க்கையில் ஆன்மிக பக்கத்தில் இருந்து படிப்படியாக விலகி வருகிறோம். பூமியின் வளங்கள், வரம்புக்கு உட்பட்டவை. மனிதர்களின் விருப்பங்களோ அளவற்றவை. இதனால், ஏற்பாடும் இயற்கையின் வழக்கத்திற்கு மாறான செயல்பாடுகள் பருவ நிலை மாற்றத்தில் பிரதிபலிக்கிறது. பூமியின் வெப்ப நிலை அதிகரிக்கிறது. அடுத்த தலைமுறைக்கு பாதுகாப்பான எதிர்காலத்தை வழங்க, இயற்கைக்கு உகந்த வாழ்க்கை முறை, முக்கியமானதாகும் என்று அவர் கூறினார். இயற்கையிடம் நாம் நன்றியுடன் இருக்கவேண்டும் என்றும், இயற்கையுடன் இணக்கமான வாழ்க்கை முறையை நாம் கடைப்பிடிக்க வேண்டும் என்றும் குடியரசுத் தலைவர் திருமதி திரௌபதி முர்மு வலியுறுத்தினார்.
குடியரசுத் துணைத் தலைவர் செயலகம்
செகந்தராபாத் ராணுவ முகாம் பகுதியில் உள்ள சாலைகளை மூடுவது தொடர்பாக ஆய்வு செய்யுமாறு பாதுகாப்பு இணை அமைச்சருக்கு குடியரசு துணைத் தலைவர் அறிவுறுத்தல்
செகந்தராபாத் ராணுவ முகாம் பகுதியைச் சுற்றி வசிக்கும் ஆயிரக்கணக்கான மக்களின் நலனிற்காக அங்குள்ள பொது சாலைகளை மூடுவது தொடர்பான பிரச்சினையை ஆய்வு செய்யுமாறு பாதுகாப்பு இணை அமைச்சர் திரு அஜய் பட்டிற்கு குடியரசு துணைத் தலைவர் திரு எம் வெங்கையா நாயுடு இன்று அறிவுரை வழங்கியுள்ளார்.
புதிதாக நியமிக்கப்பட்டுள்ள இணையமைச்சர், குடியரசு துணைத் தலைவர் மாளிகையில் இன்று அவரை சந்தித்தபோது இது தொடர்பாக திரு நாயுடு பேசினார்.
செகந்தராபாத் ராணுவ முகாம் பகுதியில் வசிக்கும் மக்கள் சந்திக்கும் இடர்பாடுகளை குறைப்பதற்காக, சாலைகள் மூடப்படும் பிரச்சினையை விரிவாக ஆராயுமாறு யோசனை தெரிவித்தார்.
இதுதொடர்பாக மத்திய பாதுகாப்பு அமைச்சர் திரு ராஜ்நாத் சிங்கிற்கு தெலங்கானா அரசு சார்பாக அண்மையில் அனுப்பப்பட்டுள்ள கடிதம் பற்றியும் திரு வெங்கையா நாயுடு குறிப்பிட்டார்.
இது சம்பந்தமாக ஆய்வு மேற்கொண்டு மக்களின் பிரச்சினைகளைத் தீர்ப்பதற்கு நடவடிக்கைகள் எடுக்கப்படும் என்று குடியரசு துணைத் தலைவரிடம் அமைச்சர் உறுதியளித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1736602
-----
(Visitor Counter : 166
பிரதமர் அலுவலகம்
மாநில நிறுவன நாளை முன்னிட்டு சட்டீஸ்கர் மக்களுக்கு பிரதமர், வாழ்த்து
சட்டீஸ்கர்மாநில நிறுவன தினத்தை முன்னிட்டு, அந்த மாநில மக்களுக்கு பிரதமர் திரு நரேந்திர மோடி வாழ்த்து தெரிவித்துள்ளார்.
அவர் தனது டுவிட்டரில் கூறியிருப்பது:
"மாநில நிறுவன தினத்தை முன்னிட்டு சட்டீஸ்கர் மக்கள் அனைவருக்கும் இதயப்பூர்வ வாழ்த்துகள். நாட்டுப்புற பாடல், நாட்டுப்புற நடனம் மற்றும் கலை- கலாச்சாரத்தில் தனித்துவ அடையாளத்துடன் திகழும் இம்மாநிலம் வளர்ச்சியில் புதிய குறியீட்டை எட்ட நான் வாழ்த்துகிறேன்."
பாதுகாப்பு அமைச்சகம்
இராணுவ விமானப் பிரிவு 32-வது உதய தின கொண்டாட்டம்
இராணுவ விமானப் பிரிவு 01.11.2017 அன்று 32-வது உதய தினத்தை கொண்டாடியது. இந்த கொண்டாட்டத்தின் ஒரு பகுதியாக புது தில்லி இந்தியா கேட்டில் உள்ள அமர் ஜவான் ஜோதியில் மலர்வளையம் வைத்து மரியாதை செலுத்தினார். லெப்டினென்ட் ஜெனரல் கன்வால் குமார், கர்னல் கமாண்டன்ட் மற்றும் இராணுவ விமான போக்குவரத்து தலைமை இயக்குநர் மற்றும் இதர அதிகாரிகள், வீரர்கள் இதில் கலந்துக் கொண்டனர்.
இராணுவ விமானப் பிரிவு இந்திய இராணுவத்தின் வான்வழி உத்திகளின் கரமாக விளங்குகிறது. இராணுவத்திற்கு முக்கியமான மூன்றாவது பரிமாண திறனை அளிக்கும் இராணுவ விமானப் பிரிவு நமது எல்லைகளை பாதுகாக்கும் வீரர்களுக்கு முக்கிய தூணாக விளங்குகிறது, மேலும் தேசிய பேரிடரின்போது பொதுமக்களுக்கு நிவாரண உதவிகளை வழகுவதிலும் இராணுவ விமானப் பிரிவின் பங்கு மிகப்பெரியது.
நித்தி ஆயோக்
ஐ.நா.வின் உலக உணவுத் திட்டத்துடன் ஆராய்ச்சிக்கான உடன்பாட்டில் நித்தி ஆயோக் கையெழுத்திட்டுள்ளது
ஐ.நா.வின் உலக உணவுத் திட்டத்துடன் ஆராய்ச்சிக்கான உடன்பாட்டில் நித்தி ஆயோக் 2021, டிசம்பர் 20 அன்று கையெழுத்திட்டது. 2023 சிறு தானியங்களுக்கான சர்வதேச ஆண்டாக இருக்கும் நிலையில், அந்த வாய்ப்பைப் பயன்படுத்தி உலகளவில் அறிவு பரிமாற்றம் செய்வதில் தலைமையேற்க இந்தியாவிற்கு உதவுவதில் சிறு தானியங்களின் முக்கிய நாடாக விளங்குவதும் இந்த உடன்பாட்டின் நோக்கமாகும். மேலும் சிறிய அளவு நிலம் வைத்திருக்கும் விவசாயிகளுக்கான வாழ்வாதாரங்களை உறுதியாகக் கட்டமைப்பதையும், பருவநிலை மாற்றத்திற்கான திறன்களை பயன்படுத்துவதையும் உணவு முறைகளில் மாற்றம் செய்வதையும் இது நோக்கமாக கொண்டுள்ளது.
இந்தியாவில் விரிவடைந்த உணவு மற்றும் ஊட்டச்சத்து பாதுகாப்புக்கு பருவநிலையைத் தாக்குப் பிடிக்கும் வேளாண்மையை பலப்படுத்துவதற்கு யுக்திகள் வகுத்தல் மற்றும் தொழில்நுட்ப ஒத்துழைப்புக்கு இந்த உடன்பாடு கவனம் செலுத்தும்.
மத்திய அரசின் அமைச்சகங்கள், மாநில அரசுகளில் உள்ள சம்பந்தப்பட்ட துறைகள், தெரிவு செய்யப்பட்ட கல்வி நிறுவனங்கள், சிறு தானியங்களை ஊக்கப்படுத்துவதற்கான துறையில் செயல்படும் அமைப்புகள் ஆகியவற்றுடன் இருதரப்பினரும் கூட்டாக தேசிய அளவில் கலந்தாலோசனை நடத்த இந்த உடன்பாடு வகை செய்கிறது.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleasePage.aspx?PRID=1783716
சுகாதாரம் மற்றும் குடும்ப நலத்துறை அமைச்சகம்
சர்வதேச உயர் இரத்த அழுத்தம் தினம்
சர்வதேச உயர் இரத்த அழுத்த தினத்தைக் குறிக்கும் வகையில், 2025-ம் ஆண்டுக்குள் உயர் இரத்த அழுத்தம் மற்றும் நீரிழிவு நோயால் பாதிக்கப்பட்ட ஏழரை கோடி மக்களுக்குப் பரிசோதனை மற்றும் தரமான சிகிச்சை அளிக்கும் முயற்சியை மத்திய சுகாதார அமைச்சகம் இன்று தொடங்கியது.
இந்த நிகழ்ச்சியில் பேசிய நிதி ஆயோக் உறுப்பினர் வி.கே.பால், பிரதமர் திரு.நரேந்திர மோடியின் தலைமையின் கீழ், இந்தியா அடுத்த 25 ஆண்டுகளில் வளர்ந்த நாடாக மாற உறுதி பூண்டுள்ளதாகவும், இந்த இலக்கை அடைய, ஆயுட்காலம், மகப்பேறு இறப்பு விகிதம், பரவா நோய்கள் உள்ளிட்டவற்றில் வளர்ந்த நாடுகளுக்கு இணையான நிலையை அடைய இந்தியா முயற்சித்து வருவதாகவும் குறிப்பிட்டார்.
ஆரோக்கியமான உணவு, உடற்பயிற்சி செய்தல் மற்றும் ஆரோக்கியமான வாழ்க்கை முறையைப் பின்பற்ற வேண்டுமென டாக்டர் பால் அறிவுறுத்தினார். "ஒரே பூமி, ஒரே ஆரோக்கியம்" என்ற உணர்வில் அனைத்து நாடுகளும் ஒன்றிணைந்து செயல்பட வேண்டியதன் அவசியத்தையும் அவர் எடுத்துரைத்தார்.
இந்த அற்புதமான முயற்சிக்காக இந்தியாவைப் பாராட்டிய உலக சுகாதார நிறுவனத்தின் இயக்குநர் டாக்டர் டெட்ரோஸ் அதானோம், உயர் இரத்த அழுத்தம் உள்ள ஏழரை கோடி மக்களைச் சென்றடைய வேண்டும் என்ற இந்திய அரசின் இலக்கானது, சர்வதேச அளவில் பரவா நோய்களுக்கு அளிக்கப்பட்ட சிகிச்சையின் எண்ணிக்கையில் மிகப்பெரியது என்றார். மத்திய சுகாதாரத்துறை செயலாளர் திரு.ராஜேஷ் பூஷன், மத்திய சுகாதாரத்துறை இணைச் செயலாளர் திரு.விஷால் சௌஹான் உள்பட மத்திய அரசின் பல மூத்த அதிகாரிகளும், உலக சுகாதார நிறுவனத்தின் பிரதிநிதிகள் பலரும் இந்நிகழ்ச்சியில் கலந்து கொண்டனர்.
தகவல் மற்றும் ஒலிபரப்பு அமைச்சகம்
தூய்மைப் பிரச்சாரம் 2.0-வின்கீழ், அகமதாபாத் தொலைக்காட்சி நிறுவனத்தில் செய்யப்பட்டுள்ள தூய்மைப் பணிகளை மத்திய தகவல் மற்றும் ஒலிபரப்புத்துறை அமைச்சர் திரு.அனுராக்சிங் தாக்கூர் பார்வையிட்டார்
தூய்மைப் பிரச்சாரம் மற்றும் நிலுவையில் உள்ள பிரச்சினைகளுக்கு தீர்வு காணுதல் 2.0 திட்டத்தின்கீழ், மத்திய தகவல் மற்றும் ஒலிபரப்புத்துறை அமைச்சர் திரு.அனுராக்சிங் தாக்கூர், அகமதாபாதிலுள்ள தொலைக்காட்சி நிறுவனத்தில் செய்யப்பட்டுள்ள தூய்மைப் பணிகளை பார்வையிட்டார். இந்த செய்தி, தூய்மைப் பிரச்சார இயக்கத்தை மாபெரும் வெற்றியடைய செய்த அமைச்சக அதிகாரிகளிடையே உற்சாகத்தை ஏற்படுத்தியுள்ளது. அமைச்சரின் வருகையால் உற்சாகமடைந்த அகமதாபாத் தொலைக்காட்சி நிறுவனம், தூய்மைப் பிரச்சாரம் 2.0கீழ் செய்யப்பட்டுள்ள சாதனைகளை பட்டியலிட்டுள்ளது.
- அலுவலக வளாகத்தில் இருந்த அதிகளவிலான புற்கள், காட்டு செடிகள் மற்றும் குப்பைகள் அகற்றப்பட்டுள்ளன.
- 8558 கிலோ காகிதக் கழிவுகள், 1250 கிலோ பிளாஸ்டிக் கழிவுகள், 1355 கிலோ மரக்கழிவுகள் மற்றும் 2755 கிலோ உலோகக் கழிவுகள் அகற்றப்பட்டுள்ளன.
- கழிவுப் பொருட்களை அகற்றியதன் வாயிலாக இதுவரை ரூ.20.40 லட்சம் வருவாய் கிடைத்துள்ளது.
- 1070 கோப்புகள் மதிப்பாய்வு செய்யப்பட்டுள்ளதுடன், 94 கோப்புகள் நீக்கப்பட்டுள்ளன.
- தூய்மைப் பிரச்சாரத்தின் ஒருபகுதியாக, 3900 உட்புற சதுரஅடி நிலமும், 10000 சதுரஅடி வெளிப்புற நிலமும் விடுவிக்கப்படும்.
மத்திய பணியாளர் தேர்வாணையம்
மத்திய தொழிலகப் பாதுகாப்புப் படையில் சேருவதற்கான தேர்வு முடிவுகள்
மத்திய தொழிலக பாதுகாப்புப் படை ஏசி–க்கான துறை சார்ந்த போட்டித் தேர்வு இந்த ஆண்டு மார்ச் 1-ந் தேதி அன்று நடைபெற்றது. இந்த எழுத்துத் தேர்வின் முடிவுகளை மத்திய பணியாளர் தேர்வாணையம் வெளியிட்டுள்ளது. இந்தத் தேர்வில் தேர்ச்சிப் பெற்றவர்கள் உடல் தகுதி மற்றும் மருத்துவத் தகுதி தேர்வுகளுக்கு அனுமதிக்கப்படுவர். ஒரு தேர்வரின் தேர்வு முடிவு, தில்லி உயர்நீதிமன்றத்தின் ஆணைக்கேற்ப வெளியிடப்படாமல் வைக்கப்பட்டுள்ளது.
உடல்தகுதி மற்றும் மருத்துவத் தேர்வுகளுக்கான நாள், நேரம் மற்றும் இடத்தை, தேர்ச்சிப் பெற்ற தேர்வர்களுக்கு மத்திய தொழிலகப் பாதுகாப்புப் படை தனித்தனியே தெரிவிக்கும். தேர்ச்சிப் பட்டியலில், பதிவு எண் இருந்தும் உடல் தகுதி தேர்வுக்கான தகவல் கிடைக்கப் பெறாதவர்கள் மத்திய தொழிலக பாதுகாப்புப் படை அதிகாரிகளை உடனடியாக அணுகுமாறு கேட்டுக் கொள்ளப்படுகிறார்கள்.
இந்தத் தேர்வு தொடர்பான அனைத்து விவரங்களும் மத்தியப் பணியாளர் தேர்வாணையத்தின் இணையதளத்தில் வெளியிடப்பட்டுள்ளன.
(Visitor Counter : 130
சமூக நிதி மற்றும் அதிகாரமளித்தல் அமைச்சகம்
மாற்றுத்திறனாளிகள் மற்றும் மூத்த குடிமக்களுக்கு உதவுவதற்காக உதவிகள் மற்றும் உதவி சாதனங்களின் விநியோகத்திற்கான திட்டம் மற்றும் ஒருங்கிணைந்த நடமாடும் வாகன சேவையை மத்திய சமூக நீதி மற்றும் அதிகாரமளித்தல் துறை அமைச்சகம் தொடங்கியுள்ளது
மத்திய சமூக நீதி மற்றும் அதிகாரமளித்தல் துறை அமைச்சகத்தின் மாற்றுத் திறனாளிகளுக்கான உதவித் திட்டம் மற்றும் மூத்த குடிமக்கள் திட்டத்தின்கீழ், பொருட்கள் மற்றும் உபகரணங்கள் 13.02.2022 அன்று மத்தியப்பிரதேசத்தில் உள்ள சத்தர்பூர் அரசு மேல்நிலைப் பள்ளியில் நண்பகல் 12 மணிக்கு வழங்கப்படுகிறது. சத்தர்பூர் மாவட்ட நிர்வாகம் மற்றும் அலிம்கோ நிறுவனத்துடன் இணைந்து மாற்றுத் திறனாளிகளுக்கு அதிகாரமளித்தல் துறை இதற்கான நிகழ்ச்சிக்கு ஏற்பாடு செய்துள்ளது.
கோவிட் தொற்றுப் பரவலை அடுத்து, நடமாடும் வாகன சேவை மூலம் இந்த உதவி வழங்கப்படவுள்ளது. வட்டார மற்றும் பஞ்சாயத்து அளவில் ஆயிரத்து 391 மாற்றுத் திறனாளிகள், 553 மூத்த குடிமக்கள் ஆகியோருக்கு 2 கோடியே 33 லட்சம் ரூபாய் மதிப்பிலான 5,286 பொருட்கள் மற்றும் உபகரணங்கள் வழங்கப்படவுள்ளன.
இந்நிகழ்ச்சியில் மத்திய சமூக நீதி மற்றும் அதிகாரமளித்தல் துறை அமைச்சர் டாக்டர் வீரேந்தர் குமார் சிறப்பு விருந்தினராக கலந்து கொண்டு நடமாடும் வாகன விநியோக சேவையை தொடங்கி வைக்கிறார்.
மத்திய அமைச்சரவை
தில்லி மெட்ரோவின் நான்காம் கட்டத்தின்கீழ் வரும் மூன்று முன்னுரிமை வழித்தடங்களுக்கான மாற்றியமைக்கப்பட்ட நிதியுதவித் திட்டத்திற்கு மத்திய அமைச்சரவை ஒப்புதல்
தில்லி மெட்ரோவின் நான்காம் கட்டத்தின்கீழ் வரும் மூன்று முன்னுரிமை வழித்தடங்களுக்கான மாற்றியமைக்கப்பட்ட நிதியுதவித் திட்டத்திற்கு பிரதமர் திரு நரேந்திர மோடியின் தலைமையிலான மத்திய அமைச்சரவை ஒப்புதல் அளித்தது. ஏரோசிட்டி முதல் துக்ளகாபாத், ஆர் கே ஆஷ்ரம் முதல் ஜனக்புரி , முகுந்த்பூர் முதல் மவ்ஜ்பூர் ஆகிய இந்த மூன்று வழித்தடங்களுக்கானது இந்தத்திட்டம். இந்த வழித்தடங்கள் திட்டத்தில் நிலத்துக்கான விலையை மத்திய அரசு, தில்லி தேசிய தலைநகரப்பகுதி அரசு ஆகியவை 50:50 என்ற விகிதாச்சாரத்தில் பகிர்ந்துகொள்ளும். தில்லிக்கு மட்டுமே பொருந்தக்கூடிய 2017 திருத்தப்பட்ட மெட்ரோ ரயில் கொள்கையின்படியும், உச்சநீதிமன்றம் 6.9.2019 அன்று அளித்த தீர்ப்புக்கு ஏற்பவும், மாற்றியமைக்கப்பட்ட திட்டம் செயல்படுத்தப்படுகிறது.
இந்தத்திட்டத்தின் மொத்தச் செலவினமான ரூ.24,948.65 கோடியில் எவ்வித மாற்றமும் இல்லை. இதில் மத்திய அரசின் பங்களிப்பு தற்போதுள்ள ரூ.4,154.20 கோடியிலிருந்து ரூ.4,643.638 கோடியாக, அதாவது ரூ.489.438 கோடி அதிகரித்துள்ளது. இருதரப்பு மற்றும் பலதரப்பு அமைப்புகளிலிருந்து பெறப்பட்ட வெளிக்கடன் தொகையில் தில்லி மெட்ரோ ரயில் கழகம் திரும்பச் செலுத்த வேண்டிய தொகை தற்போதுள்ள ரூ.11,462.60 கோடியிலிருந்து ரூ.12,930.914 கோடியாக அதாவது ரூ.1,468.314 கோடி அதிகரித்து அமைகிறது.
பின்னணி:
தில்லி மெட்ரோ நான்காவது கட்டத்தில் மூன்று முன்னுரிமை பாதைகளுக்கான திட்டத்துக்கு மத்திய அரசு 2019 மார்ச் மாதம் ஒப்புதல் அளித்தது. இதற்கான திட்ட நிறைவுச் செலவு ரூ.24,948.65 கோடி. இதற்கான நிதியுதவித் திட்டம் 2017 மெட்ரோ ரயில் கொள்கை பிரிவுகளின்படி உருவாக்கப்பட்டுள்ளது. மத்திய வீட்டு வசதி நகர்ப்புற விவகாரங்கள் அமைச்சகம் திட்டத்துக்கான செலவினப்பகிர்வினை ஏற்கனவே ஒப்புக்கொண்டபடி, மாற்றி அமைத்தால் அன்றி, இந்த வழிப்பாதைகளில் பணிகளை தொடங்க வேண்டாம் என்று தில்லி மெட்ரோ ரயில் கழகத்துக்கு தில்லி தேசிய தலைநகரப்பகுதி அரசு உத்தரவிட்டிருந்தது.
உச்சநீதிமன்றத்தின் தலையீட்டை அடுத்து திட்டத்துக்கான பணி 2019 ஜுலையில் தொடங்கியது. திட்டச் செயல்பாடு இழப்புகள், வெளிக்கடன் திரும்பச் செலுத்துகை மற்றும் செலாவணி மதிப்பு மாறுதல் சார்ந்த கட்டணங்களை திட்டத்துக்கான சிறப்பு நிதிய அமைப்பினால்  ஏற்க இயலாத நிலையில் அரசுதான் ஏற்க வேண்டும் என்ற 2017 மெட்ரோ ரயில் கொள்கைப் பிரிவை ஏற்றுக்கொண்டு, உச்சநீதிமன்றம் 6.9.2019 அன்று பிறப்பித்த உத்தரவின்படி பணிகள் தொடங்கின. இந்தக் கொள்கையிலிருந்து விதி விலக்காக தில்லிக்கு மட்டும் என நில கட்டணத்தை மத்திய அரசும், தில்லி தலைநகரப்பகுதி அரசும் சம அளவில் பகிர்ந்துகொள்ள வேண்டும் என்றும் உச்சநீதிமன்றம் உத்தரவிட்டது. இதற்கு ஏற்ப, 2017 மெட்ரோ ரயில் கொள்கையில் சம்பந்தப்பட்ட பகுதி திருத்தியமைக்கப்பட்டது.
மத்திய அமைச்சரவை
850 மெகாவாட் நீர் மின்சக்தி திட்டத்தில் ரூ 5281.94 கோடி முதலீடு செய்வதற்கு அமைச்சரவை ஒப்புதல்
ஜம்மு காஷ்மீர் யூனியன் பிரதேசத்தின் கிஷ்ட்வார் மாவட்டத்தில் செனாப் ஆற்றின் மீது 850 மெகாவாட் ‘ரேட்டல்’ நீர் மின்சக்தி திட்டத்தில் ரூ 5281.94 கோடி முதலீடு செய்வதற்கு பிரதமர் திரு நரேந்திர மோடி தலைமையிலான அமைச்சரவை ஒப்புதல் அளித்துள்ளது. தேசிய நீர் மின் கழகம் மற்றும் ஜம்மு காஷ்மீர் மாநில மின்சார மேம்பாட்டு நிறுவனம் ஆகியவற்றின் கூட்டு நிறுவனமாக முறையே 51% மற்றும் 49% பங்களிப்புடன் நிறுவப்பட இருக்கும் புதிய கூட்டு நிறுவனத்தின் மூலம் இத்திட்டம் செயல்படுத்தப்படும்.
இத்திட்டத்திற்காக நிறுவப்படவுள்ள கூட்டு நிறுவனத்தில் முதலீடு செய்வதற்காக ஜம்மு காஷ்மீர் யூனியன் பிரதேசத்திற்கு ரூ 776.44 கோடி நிதியுதவியை இந்திய அரசு வழங்கவுள்ளது. தனது சொந்த நிதியில் இருந்து ரூ 808.14 கோடியை தேசிய நீர் மின் கழகம் முதலீடு செய்யும்.
அறுபது மாதங்களுக்குள் நிறுவப்படவுள்ள இந்தத் திட்டத்திலிருந்து உற்பத்தி செய்யப்படும் மின்சாரம், மின் தொகுப்பை சமன் செய்வதிலும், விநியோக நிலைமையை சீர்படுத்துவதிலும் உதவும்.
இந்த திட்டத்தின் கட்டுமான நடவடிக்கைகளின் மூலம் 4,000 பேருக்கு நேரடி மற்றும் மறைமுக வேலைவாய்ப்புகள் கிடைத்து, ஜம்மு காஷ்மீர் யூனியன் பிரதேசத்தின் ஒட்டுமொத்த சமூகப் பொருளாதார வளர்ச்சிக்கு உதவியாக அமையும்.
மேலும், நாற்பது வருடங்கள் திட்ட சுழற்சியின் போது, ரூ 5289 கோடி மதிப்பிலான இலவச மின்சாரமும், நீர் பயன்பாட்டு கட்டணமாக ரூ.9581 கோடியும் ஜம்மு காஷ்மீர் யூனியன் பிரதேசத்திற்கு கிடைக்கும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690419
சுகாதாரம் மற்றும் குடும்ப நலத்துறை அமைச்சகம்
நாட்டில் செலுத்தப்பட்ட தடுப்பூசிகளின் எண்ணிக்கை 164.35 கோடியை கடந்தது
நாட்டில் குறிப்பிடத்தக்க சாதனையாக, தகுதியானவர்களில் 95 சதவீதம் பேருக்கு கோவிட் முதல் தவணை ஊசி செலுத்தப்பட்டுள்ளது. நாட்டில் செலுத்தப்பட்ட மொத்த தடுப்பூசிகளின் எண்ணிக்கை 164.35  கோடியை இன்று கடந்தது. இன்று மாலை 7 மணி வரை 49 லட்சத்துக்கும் மேற்பட்ட  தடுப்பூசிகள் செலுத்தப்பட்டன. அடையாளம் காணப்பட்ட பயனாளிகள் 1 கோடிக்கும் மேற்பட்டோருக்கு  முன்னெச்சரிக்கை தடுப்பூசிகளும் செலுத்தப்பட்டுள்ளன.
தகுதியான பயனாளிகளில் 95 சதவீதம் பேருக்கு முதல் தவணை தடுப்பூசி செலுத்தப்பட்டு சாதனை படைத்ததற்காக, மத்திய சுகாதாரத்துறை அமைச்சர் டாக்டர் மன்சுக் மாண்டவியா டிவிட்டரில் வாழ்த்து தெரிவித்துள்ளார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1793056
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
தேசிய தடுப்பூசி இயக்கத்தின் கீழ் இந்தியாவில் இதுவரை
208.57 கோடி 93.83 கோடி 2-வது தவணை மற்றும் 12.58 கோடி முன்னெச்சரிக்கை தவணை) தடுப்பூசி டோஸ்கள் செலுத்தப்பட்டுள்ளன.
கடந்த 24 மணி நேரத்தில் 25,90,557 டோஸ்கள் செலுத்தப்பட்டுள்ளன.
இந்தியாவில் கொவிட் சிகிச்சை பெறுபவர்களின் எண்ணிக்கை 1,05,058 கொவிட் சிகிச்சை பெறுபவர்கள் எண்ணிக்கை 0.24 சதவீதமாக உள்ளது.
குணமடைந்தோர் விகிதம் தற்போது 98.57 சதவீதம்
கடந்த 24 மணி நேரத்தில் 15,220 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 4,36,54,064 என அதிகரித்துள்ளது.
கடந்த 24 மணி நேரத்தில் 9,062 பேருக்கு புதிதாக தொற்று ஏற்பட்டுள்ளது.
தினசரி பாதிப்பு விகிதம்  சதவீதம் ஆகும்
வாராந்திர பாதிப்பு விகிதம்  சதவீதம் ஆகும்
இதுவரை மொத்தம் 88.10 கோடி கொவிட் பரிசோதனைகள் செய்யப்பட்டுள்ளன. கடந்த 24 மணி நேரத்தில் 3,64,038 கொவிட் பரிசோதனைகள் செய்யப்பட்டுள்ளன. மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1852409
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
எதிர்ப்பு சக்தியை அதிகரிக்க யோகா, ஆயுர்வேதா மற்றும் இயற்கை வைத்தியத்தில் உலகளாவிய ஆர்வத்தை கொவிட் ஏற்படுத்தியுள்ளது
எதிர்ப்பு சக்தியை அதிகரிக்கும் யோகா, ஆயுர்வேதா மற்றும் இயற்கை வைத்தியம் ஆகியவற்றின் மீது உலகளாவிய ஆர்வத்தை கொவிட் ஏற்படுத்தியுள்ளதாக மத்திய பணியாளர் துறை இணை அமைச்சர் டாக்டர் ஜித்தேந்திர சிங் கூறியுள்ளார்.
உலகளாவிய ஆயுஷ் மேளா என்ற காணொலி காட்சி நிகழ்ச்சிக்கு இந்திய வர்த்தக சபை அசோசெம் ஏற்பாடு செய்திருந்தது. இந்நிகழ்ச்சியில் கலந்து கொண்டு துவக்க உரையாற்றிய மத்திய இணை அமைச்சர் டாக்டர் ஜித்தேந்திர சிங் கூறியதாவது:
மாற்று மருத்துவ முறைகளை ஆராய்வதற்காக, மேற்கத்திய உலகம் கடந்த 4-5 மாதங்களாக இந்தியா பக்கம் திரும்பியுள்ளது. புதிய இந்தியா, சுகாதாரத்துறையிலும் தற்சார்பு இந்தியாவாக மாறும். பாரம்பரிய மருந்துகள் வாயிலாக, எதிர்ப்பு சக்தி ஊக்குவிப்பு முறைகளை உலகத்துக்கு இந்தியா வழங்கும். ஒருங்கிணைந்த மருத்துவத்தின் நற்குணங்களை கொவிட் வலியுறுத்தியுள்ளது. இந்த ஒருங்கிணைந்த மருத்துவத்தை, உலக சுகாதார நிறுவனம் உட்பட உலகளாவிய மருத்துவ முறைகளில் ஒரு பகுதியாக மாற்ற வேண்டிய தேவை ஏற்பட்டுள்ளது.
இந்தியாவின் பிரதமராக திரு.நரேந்திர மோடி அவர்கள் பொறுப்பேற்றது முதல், மருத்துவ நிர்வாகத்தில் சுதேச முறையின் நன்மைகளை மைய நிலைக்குக் கொண்டு வந்தார். ஐ.நா சபையால், சர்வதேச யோகா தினம் கடைபிடிக்கும் வகையிலான ஒருமித்த தீர்மானத்தை திரு.மோடி கொண்டுவந்ததன் பலனாக, உலகம் முழுவதும் உள்ள ஒவ்வொரு வீட்டையும் யோகா சென்றடைந்தது. மீண்டும் திரு.நரேந்திர மோடி, சுதேசிய மருத்துவ மேலாண்மை முறையின் முக்கியத்துவத்தை கருத்தில் கொண்டு ஆயுஷுக்கு தனி அமைச்சகத்தை உருவாக்கினார்.
இமயமலை, இந்தியாவின் மலைப்பாங்கான மற்றும் வடகிழக்கு மாநிலங்கள் மருத்துவ குணமுள்ள மூலிகைகள் மற்றும் தாவரங்கள் மிக அதிகமாக நிறைந்த களஞ்சியமாக இருக்கின்றன. அனைத்து பங்குதாரர்களும் அதனை உபயோகித்து, சர்வதேச அளவுக்கு முன்னெடுக்க வேண்டும்.
இவ்வாறு மத்திய இணை அமைச்சர் டாக்டர் ஜித்தேந்திர சிங் கூறி உள்ளார்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்: https://pib.gov.in/PressReleasePage.aspx?PRID=1668871
-----
(Visitor Counter : 182